Държавен вестник, бр. 70, 2006 г., стр. 39

Б Р О Й  70
Д Ъ Р Ж А В Е Н   В Е С Т Н И К
С Т Р .  39
по този договор. Становищата следва да се ак-
туализират на всеки две години. Секретариа-
тът дава насоки и помощ по отношение на та-
кива становища.
Член 30
Член 29 не предполага необходимост да се
променят енергийни политики или практики
за купуване.
Глава IV: Снабдяване на населението
с енергия
Член 31
Енергийната общност насърчава високи нива
на доставяне на мрежова енергия до всички свои
граждани в рамките на задълженията за об-
служване на обществото, съдържащи се в съот-
ветното законодателство на ЕО в областта на
енергетиката.
Член 32
За тази цел Енергийната общност може да
вземе мерки, за да:
а) обезпечи всеобщото снабдяване с елект-
роенергия;
b) насърчава политики за ефективно управ-
ление на потреблението;
c) осигури лоялна конкуренция.
Член 33
Енергийната общност може също да прави
препоръки в подкрепа на ефикасни реформи на
секторите на мрежова енергия на страните,
включително inter alia за повишаване събирае-
мостта на плащанията за енергия от всички
потребители и за по-голяма достъпност на це-
ните на мрежова енергия за потребителите.
Глава V: Хармонизиране
Член 34
Енергийната общност може да предприеме
мерки относно съвместимостта на пазарните
модели за функциониранетo на пазарите на
мрежова енергия, както и за взаимното призна-
ване на лицензии и мерки за насърчаване сво-
бодното установяване на компании в сферата
на мрежова енергия.
Глава VI: Възобновяеми енергийни източни-
ци и енергийна ефективност
Член 35
Енергийната общност може да предприеме
мерки за насърчаване развитието в областта на
възобновяемите енергийни източници и енер-
гийната ефективност, отчитайки техните пре-
димства по отношение на сигурността на дос-
тавките, опазването на околната среда, социал-
ното сближаване и регионалното развитие.
Глава VII: Предпазни мерки
Член 36
В случай на внезапна криза на пазара на
мрежова енергия на територията на приобще-
на страна, територия под юрисдикцията на Ми-
сията на временната администрация на Обе-
динените нации в Косово или територия на Ев-
ропейската общност, визирана в член 27, при
която е застрашена физическата безопасност
или сигурност на лица, или апаратура или ин-
сталации, или целостта на системата на мре-
жова енергия на тази територия, засегнатата
страна може временно да вземе необходими
предпазни мерки.
Член 37
Такива предпазни мерки следва да причиня-
ват възможно най-малкото смущение във функ-
ционирането на пазара на мрежова енергия на
страните и да не са в по-голям мащаб от точно
необходимия за преодоляване на внезапно въз-
никналите затруднения. Предпазните мерки не
трябва да изопачават конкуренцията или да
влияят неблагоприятно на търговията по на-
чин, който е в разрез с общия интерес.
Член 38
Засегнатата страна трябва незабавно да уве-
доми за тези предпазни мерки Секретариата,
който веднага информира другите страни.
Член 39
Енергийната общност може да реши, че пред-
пазните мерки, предприети от засегнатата стра-
на, не са съобразени с разпоредбите на тази
глава, и да помоли въпросната страна да прек-
рати или коригира тези предпазни мерки.
РАЗДЕЛ IV—СЪЗДАВАНЕ НА ЕДИНЕН
ЕНЕРГИЕН ПАЗАР
Глава I: Географски обхват
Член 40
Разпоредбите на този раздел и мерките, пред-
приети по него, се прилагат по отношение на
териториите, спрямо които се прилага Догово-
рът за Европейската общност при определени-
те в него условия, по отношение на територии-
те на приобщените страни и по отношение на
територията под юрисдикцията на Мисията на
временната администрация на Обединените
нации в Косово.
Глава II: Вътрешен енергиен пазар
Член 41
1. Забраняват се между страните мита и ко-
личествени ограничения върху вноса и износа
на мрежова енергия и всички мерки, които имат
еквивалентен ефект. Тази забрана се отнася и
до мита от фискален характер.
2. Алинея 1 не изключва възможността за
количествени ограничения или мерки с еквива-
лентен ефект, оправдани на основанието на
съображения, свързани с обществената поли-
тика или сигурност, закрилата на здравето и
живота на хора, животни или растения или зак-
рилата на индустриална или търговска собст-
веност. Такива ограничения или мерки обаче
не трябва да представляват средство за произ-
волна дискриминация или прикрито огранича-
ване на търговията между страните.